
Ehituslubade väljastamine Narva linna kanalisatsioonitorustike rekonstrueerimiseks
1.   ASJAOLUD JA MENETLUSE KÄIK

13.03.2012. a Narva Vesi AS-i poolt volitatud isik Toomas Kliimask taotles Arhitektuuri- ja Linnaplaneerimise Ametilt ehituslubasid Narva linna territooriumil olemasolevate vee- ja kanalisatsioonitorustike rekonstrueerimiseks esitades ehitusprojekt ja riigilõivu maksekorralduse. 13.03.2012. a sissetulnud projektdokumentatsioon on jagatud tsoonideks ning näeb ette Narva linnas asuvate vee- ja kanalisatsioonitorustike rekonstrueerimise. Ehitusprojektid vastavad 25.09.2010 a Majandus- ja kommunikatsiooniministri määrusele nr 67 „Nõuded ehitusprojektile“ ning ehitusseaduse §23 lõike 5 kohaselt on lisatud kõigi torustike rekonstrueerimisel puudutatavate kinnistute omanike nõusolekud. 

Seega, ehituslubade väljastamiseks takistusi ei ole ning kanalisatsioonitorustike rekonstrueerimiseks ja ehitamiseks võib väljastada ehitusload.
2.     ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.     OTSUS

Väljastada ehitusload:
3.1. Rahu tn 41, Puškini tänava lõigul 7, Aleksander Puškini tänava lõigul 6 ja Rakvere tänava lõigul 3 sademevee kanalisatsioonitorustiku K1300 ehitamiseks;
3.2. Kraavi tänaval ja Suur tänava lõigul 2 kanalisatsioonitorustiku K1140 rekonstrueerimiseks;
3.3. Suur tänava lõigul 2, Viru tn 13, 15 ja 17 kanalisatsioonitorustiku K1143 rekonstrueerimiseks;
3.4. Vestervalli tänava lõigul 2, Vestervalli tn 3, 5 ja 7, Peterburi mnt 1 ja 2 kanalisatsioonitorustiku K1144 rekonstrueerimiseks;

3.5. Puškini tänava lõigul 4 ja Hariduse tänava lõigul 3 kanalisatsioonitorustiku K1133 rekonstrueerimiseks;

3.6. Vestervalli tänava lõigul 2 ja Sepa tänaval kanalisatsioonitorustiku K1134 rekonstrueerimiseks;

3.7.  Karja tänava lõigul 1 ja Karja tn 3 kanalisatsioonitorustiku K1147 rekonstrueerimiseks;

3.8.  Rüütli tänaval ja Suur tänava lõigul 2 kanalisatsioonitorustiku K1135 rekonstrueerimiseks;

3.9. Kosmonaudi tänaval ja Linda tänava lõigul 1 kanalisatsioonitorustiku K1153 rekonstrueerimiseks;

3.10. Rakvere tänava lõigul 3, Aleksander Puškini tänava lõigul 6, Puškini tänava lõigul 7, Rahu tn 41, 49 ja 61 kanalisatsioonitorustiku K1058 püstitamiseks;

3.11. Rakvere tänava lõikudel 2 ja 3, Sepa tänaval, Pimeaia tänaval, Pimeaias, Sepa tn 1 ja 10 ning Jõe tn 1a kanalisatsioonitorustiku K1131 rekonstrueerimiseks;
3.12. Kohustada trasside omanikku koos kasutuslubade taotlustega esitama ehituslubade väljastajale vee- ja kanalisatsioonitorustike ehitamise puhul uues paigalduskohas leping Narva linnaga.
4.     RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

